ma juba tükk aega tahan kirjutada toidust. seoses suve ja värske hooajalise toorainega. ah jaa, oluline roll selles loos on ka uuel nummil nõmme turul!  niisiis :) käisin eelmisel pühapäeval nõmme turul, ostsin maasikaid, rediseid, kartuleid, kollaseid aedube ja kukeseeni ning  vaimustusin. erinevalt supermarketitest, mille külmlettide jäises hinguses inspiratsioon kuskile sügavale peitu poeb, tuli sealses ilusas keskkonnas purskkaevu vulinat kuulates ja vaikselt lettide vahel tiksudes palju häid ideid.  nii et pühapäeva õhtul tegin kukeseenekastet värskete kartulite ja redisesalatiga ning see sai väga maitsev. esmaspäeval otsustasin katsetada kõige armsamast ja lahedamast kokaraamatust - selle nimi on 'maru maitsev maailm' - rooga, mis koosnes peamiselt kollastest aedubadest,  kukeseentest ja suitsujuustust. see sai veel parem kui lihtne kukeseenekaste (mille võlusid ma muidugi ka ikka kõrgelt hindan). ja magustoiduks olid maasikad vahukoorega.  siis ma käisin nädala sees veel korra neid aedube ja kukeseeni ja mureleid ostmas ja... sõltuvus ei ole enam kaugel :)  neljapäevaõhtust paadisõitu pirita jõel b, h ja p-ga, lõbusat jõekaubandust (meie andsime neile tuld, nemad meile veini) ning hilisemat b tehtud kukeseenekastet ja eesti mälumängu mängimist ei saa ka selles  kontekstis mainimata jätta.